Utvær fyr

Utvær fyr, også kalt Utvær fyrstasjon, er et tredje ordens kystfyr vest for fiskeværet Utvær i Sognesjøen, beliggende i Solund kommune i Vestland – og regnes som Norges vestligste punkt. Fyret ligger i øygruppa Utvær, som er fredet som Utvær naturreservat. Fyret har rødt tårn med lyskilde 45 meter over havet. Det lyser med karakteristikk FI W (hvite blink) 30s og har en lysstyrke på 2 228 000 hefnerlys og lysvidde på 19 nautiske mil. Anlegget har racon.

Fyret ble installert i 1900, og er et av hovedfyrene langs kysten av Vestlandet. Det ble sist endret i 1952 og har vært radiofyr fra 1954. Under andre verdenskrig ble fyret i 1945 sterkt skadet ved flyangrep, og det 31 meter høye støpejernstårnet fikk nytt lyktehus i 1948. Et lite bitårn står på en cisterne ved siden av hovedfyret.

Fyret ble avbemannet i 2004. Det er Staten ved Kystverket som eier Utvær fyrstasjon, men etter avbemanningen leies anlegget av Solund kommune. Fremdeles utgjør fyrstasjonen en sterkt element i området. Den har maskinhus, boliger og uthus i tillegg til naust og landing. Området rundt tårnet er vernet som naturreservat.

Norges vestligste punkt
Utvær ligger på 4°30'33.6"Ø, grunnlinjepunkt NM64 Steinsøyna NV på 4°29'59.37" og NM63 Holmebåen på 4°29'57.02". Derved ligger disse hhv. 512 m og 547 m lenger vest enn Utvær.

 Referanser 

 Se også 
 Sognesjøen

 Eksterne lenker 

  Norsk Fyrliste 2008 – Kystverket, side 231-240.
  Om Utvær fyrstasjon hos fyr.no - Norsk fyrhistorisk forening


Kategori:Fyr i Vestland
Kategori:Kulturminner i Solund
Kategori:Sognesjøen
Kategori:Byggverk fullført i 1900
Kategori:Samferdsel i Solund
Kategori:Sogn og Fjordanes samferdselshistorie
Kategori:Fredete byggverk i Vestland
Kategori:Artikler i sjøfart-prosjektet